b'\n_START_ARTICLE_\nIeva Janu\xc5\xa1kevi\xc4\x8di\xc5\xabt\xc4\x97\n_START_PARAGRAPH_\nIeva Janu\xc5\xa1kevi\xc4\x8di\xc5\xabt\xc4\x97 (g. 1994 m. rugs\xc4\x97jo 22 d. Vilniuje) \xe2\x80\x93 Lietuvos kaln\xc5\xb3 slidinink\xc4\x97, olimpiet\xc4\x97. Pirmoji Lietuvos kaln\xc5\xb3 slidinink\xc4\x97 moteris olimpiadoje.\n_START_SECTION_\nBiografija\n_START_PARAGRAPH_\nTreniruotes prad\xc4\x97jo \xc5\xbdiemos trasoje, Vilniuje su klubu \xe2\x80\x9eKaln\xc5\xb3 ereliai\xe2\x80\x9c. Pirmoji trener\xc4\x97 - Jennifer Vir\xc5\xa1kus_NEWLINE_2012 m. Italijoje 18-met\xc4\x97 tapo geriausi\xc4\x85 rezultat\xc4\x85 moter\xc5\xb3 var\xc5\xbeybose kada nors pasiekusia Lietuvos kaln\xc5\xb3 slidininke - 104,7 FIS ta\xc5\xa1kai. V\xc4\x97liau sportinink\xc4\x97 rezultat\xc4\x85 pagerinus._NEWLINE_2013 m. atstovavo Lietuvai pasaulio \xc4\x8dempionate, kuriame slalomo rungtyje nebaig\xc4\x97 trasos, o slalomo mil\xc5\xbeino rungtyje u\xc5\xbe\xc4\x97m\xc4\x97 72-\xc4\x85 viet\xc4\x85._NEWLINE_2014 m. sportinink\xc4\x97 pateko \xc4\xaf 2014 m. \xc5\xbeiemos olimpines \xc5\xbeaidynes ir tapo pirm\xc4\x85ja Lietuvos atstove moterimi kaln\xc5\xb3 slidin\xc4\x97jime olimpiados istorijoje. Did\xc5\xbeiojo slalomo rungties pirmajame nusileidime sportinink\xc4\x97 buvo 71-a, bet antro nusileidimo nugriuvus nebaig\xc4\x97 ir galutin\xc4\x97s vietos neu\xc5\xbefiksavo. Slalomo rungties pirmajame nusileidime Janu\xc5\xa1kevi\xc4\x8di\xc5\xabt\xc4\x97 pamet\xc4\x97 slid\xc4\x99 ir distancijos baigti negal\xc4\x97jo.'